

LĒMUMS

Ādažos, Ādažu novadā

2025. gada 28. augustā **Nr. 321**

**Par zemes ierīcības projekta uzsākšanu zemes vienībā “Bērzes”, Garupē**

Ādažu novada pašvaldības dome izskatīja Vārds Uzvārds (adrese:, e-pasts:; turpmāk – Iesniedzējs) 01.07.2025. iesniegumu (reģistrēts 01.07.2025. ar Nr. ĀNP/1-11-1/25/3998) ar lūgumu pieņemt lēmumu un izdot darba uzdevumu zemes ierīcības projekta uzsākšanai, lai sadalītu nekustamā īpašuma “Bērzes” (kadastra numurs 8052 006 0001) sastāvā esošo zemes vienību bez adreses Garupē, Carnikavas pag., Ādažu nov., ar kadastra apzīmējumu 8052 006 0001.

Izvērtējot ar iesniegumu saistītos apstākļus, tika konstatēts:

1. Nekustamais īpašums “Bērzes” ar kadastra Nr. 8052 006 0001 (turpmāk – Īpašums) ir ierakstīts Carnikavas pagasta zemesgrāmatas nodalījumā Nr. 4797 un pieder Iesniedzējam. Īpašuma sastāvā ietilpst zemes vienība bez adreses Garupē, Carnikavas pag., Ādažu nov., ar kadastra apzīmējumu 8052 006 0001, 0.7877 ha platībā.
2. Saskaņā ar Carnikavas novada teritorijas plānojumu zemes vienība ar kadastra apzīmējumu 8052 006 0001 atrodas Jaukta centra apbūves teritorijā (JC2), kurā atbilstoši Teritorijas izmantošanas un apbūves noteikumu 344. punktam minimālā jaunveidojamā zemes gabala platība noteikta 1200 m2.
3. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
4. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
5. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 13.08.2025. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma “Bērzes” (kadastra numurs 8052 006 0001) sastāvā esošās zemes vienības bez adreses Garupē, Carnikavas pagastā, Ādažu novadā ar kadastra apzīmējumu 8052 006 0001 sadalīšanai.
2. Apstiprināt nosacījumus zemes ierīcības projekta izstrādei (1.pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemes vienības sadalīšanas priekšlikums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU